CELEX: 62019TN0016
Language: hu
Date: 2019-01-10 00:00:00
Title: T-16/19. sz. ügy: 2019. január 10-én benyújtott kereset – Activos e Inversiones Monterroso kontra ESZT

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/45
            
         
      2019. január 10-én benyújtott kereset – Activos e Inversiones Monterroso kontra ESZT
      (T-16/19. sz. ügy)
      (2019/C 72/58)
      Az eljárás nyelve: spanyol
      
         Felek
      
      
         Felperes: Activos e Inversiones Monterroso, SL (Pantoja, Spanyolország) (képviselő: S. Rodríguez Bajón ügyvéd)
      
         Alperes: Egységes Szanálási Testület
      
         Kérelmek
      
      A felperes azt kéri, hogy a Törvényszék tekintse benyújtottnak az Egységes Szanálási Testület által a jelen, [Ares (2017) 6199530] eljárás keretében 2018. október 31-én elfogadott határozattal szembeni megsemmisítés iránti keresetet, valamint a megfelelő eljárási lépések megtétele után hozzon határozatot, amely megsemmisíti a 2018. október 31-i határozatot, és helyt ad a kereseti kérelmeknek, az érintett igazgatási aktában szereplő valamennyi dokumentumhoz való hozzáférést biztosítva.
      
         Jogalapok és fontosabb érvek
      
      Keresetük alátámasztása érdekében a felperes az Európai Unió Alapjogi Chartája 41. cikkének, valamint az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (1) 4. cikkének megsértésére hivatkozik.
      
                  —
               
               
                  E tekintetben a felperes előadja, hogy a jelen ügyben nem alkalmazható az Unió vagy valamely tagállam pénzügyi, monetáris vagy gazdaságpolitikáját érintő közérdek védelme; a természetes vagy jogi személy kereskedelmi érdekeinek védelme; a magánszemély magánéletének és becsületének védelme; a vizsgálatok céljainak védelme; vagy az azzal szembeni kifogás, akitől az információ ered, mint a dokumentumokhoz való hozzáférés kivételei.
               
            
         (1)  HL 2001. L 145., 43. o.; magyar nyelvű különkiadás 1. fejezet, 3. kötet, 331. o.